SUOMEN KIHLAKUNNANVOUDIT RY
Vitikka 1 B 1				Espoo 27.12.2007.
PL 20 PB
02631 ESPOO
puh. tel.  010 362 1100
telefax 010 362 1122

	OIKEUSMINISTERIÖLLE

Asia	: Lausuntopyyntö Käräjäoikeusverkoston kehittämiseen
	  (Työryhmämietintö 2007:12).

Viite:	OM  kirje 8/31/2007.	

	Suomen Kihlakunnanvoudit ry:n puolesta pyydän kunnioittaen saada
	lausuntonamme esittää asiassa seuraavaa:

	Mietinnössä esitetyt syyt yksikkökokojen suurentamiselle ovat samoja, joilla valtionhallinnossa on vastaavaa suurentamista perusteltu muillakin hallinnonaloilla.. Mielestämme ne ovat hyvin olennaisia ja tärkeitä. Kiistattonta lienee se, että suuremmissa yksiköissä erikoistuminen mahdollistuu paremmin kuin pienemmissä yksiköissä, voimavaroja on enemmän ja toisaalta juttuja, joiden hoitamisen kautta rutiini muodostuu, on enemmän. Sijaisuuksien hoitaminen  ja tuomioistuinten erilaisten kokoonpanojen muodostaminen on helpompaa.  

	Yhdistyksemme jäsenten  työtehtäviin käräjäoikeudet liittyvät paitsi niiden antamien tuomioiden ja päätösten täytäntöönpanon osalta myös ulosottovalitusten käsittelyn yhteydessä. Ulosotto-organisaation uudistuksen yhteydessä  muodostetaan 21 ulosottopiiriä, joiden virkamiesten tekemistä toimenpiteistä voidaan valittaa  19 eri käräjäoikeuteen, joista säädetään valtioneuvoston asetuksella.  Näkemäni asetusluonnos, joka on valmisteilla Oikeusministeriön Oikeushallinto-osastolla (neuvotteleva virkamies Kari Liede) on hyvin linjassa työryhmämietinnön 2007:12 kanssa.

	Muuta lausuttavaa ei yhdistyksellä työryhmämietinnön osalta ole. 

	Lauri Kykkänen
	Suomen Kihlakunnanvoudit ry, puheenjohtaja